Diari Oficial de la Generalitat Valenciana


Sumari del DOGV 286, del 12-09-1985 (1985/804958)

ORDRE de 31 de juliol de 1985, de la Conselleria d'Agricultura i Pesca, per la qual s'estableix el Pla Experimental de Reestructuració i Reconversió de la vinya per al període 1985/86 en la Comunitat Valenciana.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   286

Data del DOGV
:   12-09-1985

Secció del DOGV
:   ALTRES DISPOSICIONS

Número del document
:   1985/804958


Data del document
:   31-07-1985

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

Ordre de 31 de juliol de 1985, de la Conselleria d'Agricultura i Pesca, per la qual s'estableix el Pla Experimental de Reestructuració de la Vinya, per al periode 1985/86, en la Comunitat Valenciana.  
El Reial Decret 275/1984 d'11 de gener, estableix un Pla de Reestructuració i Reconversió de la Vinya, per a aplicar-se de manera específica a comarques vitivinícoles, a iniciativa de les respectives Comunitats Autònomes. La Conselleria d'Agricultura i Pesca, considerant la problemàtica del sector en el seu àmbit territorial, i segons que disposen els articles 3r i 4t del susdit Reial Decret, va sotmetre a l'Administració Central de l'Estat la proposta d'aplicació del nomenat Pla a la Comunitat Valenciana, a partir d'un estudi de les zones vitivinícoles de la mateixa en què s'estableixen les línies d'actuació a seguir, amb el fi de corregir les deficiències actuals del sector.   
Segons aquesta proposta, el Ministeri d'Agricultura, Pesca i Alimentació, per Ordre de 15 de juliol de 1985 (BOE de 22-7-85), ha declarat zona d'aplicació del Pla de Reestructuració i Reconversió de la vinya l'àmbit territorial de la Comunitat Valenciana, establint una sèrie d'ajudes per als agricultors que s'acollisquen al mateix.   
En atenció d'aquests motius, fent ús de les facultats que m'han seguí atribuïdes,   
DISPOSE  
Article primer  
La Direcció General de la Producció Agrària de la Conselleria d'Agricultura i Pesca, aplicarà el Pla de Reestructuració i Reconversió de la vinya en la Comunitat Valenciana, aprovat per Ordre del Ministeri d?Agricultura, Pesca i Alimentació de 15 de juliol de 1985, consistent en la reestructuració de 1.500 Has., i reconversió mitjançant arrancada i posterior dedicació de la terra a altres cultius o aprofitaments de 2.100 Has.   
Article segon  
L'àmbit d'aplicació d'aquest Pla es fa extensiu a totes les zones vitivinícolas de la Comunitat Valenciana.   
Article tercer. Duració del Pla  
El Pla s'aplicarà al llarg del període 1985/86 i tindrà caràcter experimental. La present Ordre només regula l'aplicació del mateix per a l'any 1985.   
Article quart. Objectius del Pla  
1. Reestructuració: pretén la implantació de noves vinyes o la seua transformació per canvi de varietat, via replantació i substitució fins un total de 1500 hectàrees. La dita reestructuració s'adaptarà als objectius anuals següents:   
-Any 1985: 375 Has.   
-Any 1986: 1.125 Has.   
2. Reconversió: pretén fonamentalment l'arrancada i posterior ús de la terra per a d'altres cultius o aprofitaments en una superfície de 2100 hectàrees. La susdita reconversió s'adaptarà als objectius anuals següents:   
-Any 1985: 525 Has.   
-Any 1986: 1.575 Has.   
Article cinqué. Reestructuració: ajudes i criteris d'aplicació Els empresaris agraris que porten a terme la reestructuració de la vinya podran optar a ajuda en manera de subvenció, la quantia de la qual es calcularà assignant un model segons el cost de la inversió a realitzar i que podrà assolir els valors per Ha següents:   
Fins 100.000.pessetes 0,15 m  
De 100.000 a 200.000 pessetes 0,30 m  
De 200.000 a 300.000 pessetes 0,45 m  
Més de 300.000 pessetes 0,50 m  
Independentment del valor del model la quantia total de la subvenció no ultrapassarà el 30 % de la inversió.   
Només s'accedirà a la subvenció quan la reestructuració es porte a terme amb les varietats considerades com a «Recomanades» en la Comunitat Valenciana segons Reial Decret 1195/1985 de 5 de juny (BOE de 20 de juliol de 1985, núm. 173).   
Hom autoritzarà, prèvia petició per escrit, d'altres varietats en pla experimental, no contemplades en el Reial Decret susdit i que siguen tingudes com d'elevat valor enològic.   
Article sisé: Reconversió: ajudes i criteris d'aplicació.   
Els empresaris que porten a terme la reconversió de les seves vinyes, fent ús de les seves terres a altres cultius o aprofitaments, podran optar a les ajudes següents:   
a) Una ajuda a manera de subvenció, la quantitat de la qual es calcularà assignant un model, segons el cost de la inversió a realitzar i que assolirà els valors per Ha. següents:   
Fins 200.000 pessetes 0,35 m  
De 200.000 a 400.000 pessetes 0,60 m  
Més de 400.000 pessetes 0,70 m  
Independentment del valor del model la quantitat de la subvenció prevista en aquest apartat no ultrapassarà el 30% de la inversió.   
b) A la subvenció prevista en l'apartat anterior se li afegirà una ajuda per Ha. a manera de subvenció, com a indemnització per l'arrancada, en funció de l'edat de la vinya.   
Menor de 20 anys 0,30 m  
Entre 20 i 50 anys 0,20 m  
Més de 50 anys 0, 15 m  
Les vinyes que no puguen justificar la seua edat per no tindre prou documentada la seua inscripció s'inclouran en el últim grup.   
Article seté  
Les sol·licituds per a reestructuració o reconversió de la vinya, dirigides al Director General de la Producció Agrària, seran formalitzades en els impressos oficials que es troben a disposició dels interessats en les Direccions Territorials de la Conselleria d'Agricultura i Pesca en Castelló, València i Alacant, i en les Agències Comarcals del Servei d'Extensió Agrària ubicades en les zones vitivinícolas corresponents, i podran ser presentats així mateix en els susdits organismes.   
La instància anirà acompanyada, si fa al cas, de Memòria amb pressupost detallat de les inversions a realitzar. Els Serveis Tècnics de la Conselleria d'Agricultura i Pesca hauran d'aprovar el pressupost de les inversions que, en tot cas, hauran de resultar adequades per a la viabilitat de l'explotació resultant.   
Article vuité  
La concessió de la subvenció a la reconversió comportarà la pèrdua dels drets de replantació i substitució, la qual cosa s'haurà de formalitzar adequadament, i es procedirà a inscriure aquest extrem en els Registres Oficials pertinents.   
Article nové  
Els cellers i els empresaris siguen o no viticultors de les zones objecte del present Pla de reestructuració i reconversió de les vinyes podràn accedir a les ajudes i beneficis previstos en els articles Sisé i Seté de l'Ordre del Ministeri d'Agricultura, Pesca i Alimentació, de 15 de juliol de 1985 susdita.   
Article deu  
El seguiment de les actuacions que es desplegaren a partirde la present Ordre es duran a terme per les Juntes Zonals Vitivinícoles previstes en l'Ordre de la Conselleria d'Agricultura i Pesca de 21 de febrer de 1985 (DOGV de 25 de març de 1985), sobre constitució i funcionament de la Junta Vitivinícola de la Comunitat Valenciana.   
Article onze. Valor del mòdul  
Als efectes de càlcul de les subvencions previstes en els articles 5é i 6é de la present Ordre, hom fixa el valor del model per al exercici 1985 en 200.000 pessetes.   
Article 12. Data de presentació de sol·licituds  
Per l'exercici de 1985, el termini per a acollir-se a les ajudes previstes en el pressupost d'enguany, finalitzarà el 30 de novembre.   
Article 13  
Si ultrapassa la xifra pressupostada per a l'any 1985, queda establit un ordre de prioritats segons la data de recepció de sol·licituds.   
DISPOSICIO ADDICIONAL  
Queda facultada la Direcció General de la Producció Agrària de la Conselleria d'Agricultura i Pesca per dictar les normes pertinents de desenvolupament d'aquesta Ordre.   
DISPOSICIO FINAL  
Aquesta Ordre entrarà en vigor a l'endemà de la seua publicació al Diari Oficial de la Generalitat Valenciana.   
València, a 31 de juliol de 1985.   
El Conseller d'Agricultura, Pesca i Alimentació  
LLUIS FONT DE MORA I MONTESINOS